gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8281, del 25-04-2018 (2018/4045)

Extracte de la Resolució de 23 de març de 2018, del rector, per la qual es convoquen les beques de col·laboració per a la matrícula de la Universitat Miguel Hernández d'Elx en el curs acadèmic 2018-2019.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4045


Data del document
:   23-03-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 23 de març de 2018, del rector, per la qual es convoquen les beques de col·laboració per a la matrícula de la Universitat Miguel Hernández d'Elx en el curs acadèmic 2018-2019. [2018/4045]  
BDNS (identif.): 395284.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Estudiants matriculats durant el present curs en ensenyances oficials dels quatre campus de la Universitat Miguel Hernández d'Elx, amb l'excepció dels estudis de doctorat.  
  
Segon. Objecte  
L'objecte de la present convocatòria és que els estudiants donen suport en el procés de matrícula als estudiants dels diferents centres de gestió de campus i en el Servei de Gestió d'Estudis de la Universitat Miguel Hernández d'Elx.  
  
Tercer. Bases reguladores  
Accessibles en:   
http://registro.umh.es/files/2018/03/RE\_2018\_001\_4704.pdf  
  
Quart. Quantia  
Es concedeixen 12 beques, la dotació econòmica bruta total de les quals serà de 30 ?/dia efectiu de prestació de la beca, sent el total de 9.420 ?.  
  
Cinqué. Termini de presentació de sol·licituds  
Les sol·licituds podran ser presentades des de l'endemà de la publicació d'aquesta convocatòria en el DOGV i fins a 10 dies després.  
  
Sisé. Altres dades  
L'abonament de la beca s'efectuarà en un únic pagament al final de la prestació.  
  
Elx, 23 de març de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8248, del 06-03-2018 (2018/2171)

Informació pública de la sol·licitud de concessió demanial per a la pròrroga d'ocupació temporal de subsòl que afecta la via pecuària número 10, assagador Paso de Cerdaña, i número 20, assagador Paso del Pozo Cerdaña, del terme municipal de Pina de Montalgrao. Expediente VP/172/2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8248

Data del DOGV
:   06-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2171


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud de concessió demanial per a la pròrroga d'ocupació temporal de subsòl que afecta la via pecuària número 10, assagador Paso de Cerdaña, i número 20, assagador Paso del Pozo Cerdaña, del terme municipal de Pina de Montalgrao. Expediente VP/172/2017. [2018/2171]  
Està tramitant-se en la Direcció Territorial de Castelló, promogut per la mercantil Enel Green Power España, SL, l'expedient d'autorització per a la concessió demanial de pròrroga d'ocupació del subsòl en camins ramaders. Per disposició subterrània longitudinal de rases per a l'evacuació de l'energia i per l'ocupació d'una part de la sabata de l'aerogenerador número 15 del parc eòlic Alto de las Casillas II, pertanyent a la zona eòlica 6, del Pla eòlic de la Comunitat Valenciana. I es produeixen sis afeccions sobre el camí ramader número 10, assagador del Paso de la Cerdaña, i una afecció en el camí ramader número 20, assagador del Paso del Pozo de la Cerdaña, del terme municipal de Pina de Montalgrao.  
En compliment del que estableix l'article 34 de la Llei 3/2014, d'11 de juliol, de camins ramaders de la Comunitat Valenciana, i l'article 64.c de la Llei 14/2003, de 10 d'abril, de patrimoni de la Generalitat, respecte a la utilització i l'aprofitament dels béns de domini públic. De conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, aquest expedient se sotmet a informació pública.  
Cosa que es fa pública perquè se'n prenga coneixement i es fixa el termini d'un mes, a partir de la publicació d'aquest anunci en el Diari Oficial de la Generalitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de Medi Ambient, de la Conselleria a Castelló, situada en la planta segona de l'edifici PROP de l'avinguda dels Germans Bou, número 47, de Castelló de la Plana.  
  
Castelló de la Plana, 19 de gener de 2018.- El director territorial: Antonio Luis García Sanz.
Diari Oficial de la Generalitat Valenciana


Sumari del DOGV 8297, del 17-05-2018 (2018/4849)

ACORD d'11 de maig de 2018, del Consell, d'autorització de l'expedient de rescabalament CMAYOR/2010/05/207, per obligacions contretes amb la UTE Mercat de Torrent en 2017.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4849


Data del document
:   11-05-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori

ACORD d'11 de maig de 2018, del Consell, d'autorització de l'expedient de rescabalament CMAYOR/2010/05/207, per obligacions contretes amb la UTE Mercat de Torrent en 2017. [2018/4849]  
La Conselleria d'Habitatge, Obres Públiques i Vertebració del Territori, ha tramitat un expedient de rescabalament a favor de la mercantil UTE Mercat de Torrent, per obligacions de pagament contretes en l'exercici 2017, com a conseqüència dels treballs addicionals realitzats per l'empresa esmentada derivats del contracte CMAYOR/2010/05/207, que tenia per objecte la direcció d'obra, la direcció d'execució i la coordinació de seguretat i salut de l'obra mercat municipal, àrea comercial i sala d'usos múltiples a Torrent, per un import total de 120.648,81 - (IVA inclòs)  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del president de la Generalitat, en virtut de l'assumpció de funcions efectuada mitjançant el Decret 4/2018, de 26 de març, del president de la Generalitat, pel qual es resol la substitució de la titular de la Conselleria d'Habitatge, Obres Públiques i Vertebració del Territori, i es deleguen determinades atribucions, el Consell, prèvia deliberació, en la reunió d'11 de maig de 2018,  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa UTE Mercat de Torrent, per obligacions de pagament contretes en l'exercici de 2017, com a conseqüència dels treballs addicionals realitzats per l'empresa esmentada derivats del contracte CMAYOR/2010/05/207, que tenia per objecte la direcció d'obra, la direcció d'execució i la coordinació de seguretat i salut de l'obra Mercat municipal, Àrea comercial i Sala d'usos múltiples a Torrent, per un import total de 120.648,81 - (IVA inclòs).  
  
Segon  
Autoritzar la imputació al pressupost corrent de les obligacions econòmiques contretes durant l'exercici 2017 a favor de l'empresa esmentada, per import de 120.648,81 ?.  
  
València, 11 de maig de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8263, del 28-03-2018 (2018/2557)

Informació pública sobre l'aprovació de la modificació dels estatuts.
---------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2557


Organisme emissor
:   Consorci de Les Comarques Centrals Valencianes

Tipus de document
:   Anunci

Informació pública sobre l'aprovació de la modificació dels estatuts. [2018/2557]  
Per mitjà d'aquest anunci es fa públic que la Junta General del Consorci de les Comarques Centrals Valencianes (CCV), en la sessió ordinària d'11 de gener de 2018, va acordar aprovar inicialment la modificació dels Estatuts del Consorci de les Comarques Centrals Valencianes en els termes que s'annexen a aquesta.  
Així mateix, es va acordar sotmetre la present modificació estatutària a informació pública per un termini de trenta dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana. El present acord esdevindrà definitiu si durant l'exposició pública no es presenta cap reclamació o al·legació.  
La qual cosa es fa publica als efectes indicats.  
  
Ontinyent, 17 de gener de 2018.- El president: Antoni Francés Pérez
Diari Oficial de la Generalitat Valenciana


Sumari del DOGV 8242, del 26-02-2018 (2018/953)

Notificació de la sentència dictada en el judici verbal número 582/2015.
------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/953


Organisme emissor
:   Jutjat de Primera Instància i Instrucció Número 2 d'Alzira

Tipus de document
:   Edicte

Notificació de la sentència dictada en el judici verbal número 582/2015. [2018/953]  
De: Disvace, SL.  
Procuradora: Julia Mas Hernández.  
Contra: Trinidad Sanz Barberá.  
Procurador/a: -  
  
En aquest procediment de judici verbal 582/2015 seguit a instàncies de Disvace, SL, contra Trinidad Sanz Barberá s'ha dictat la sentència, que literalment diu el següent:  
  
«Sentència número 000059/2016  
Alzira, 13 de maig de 2016  
Anna Blasco Soler, jutgessa substituta del Jutjat de Primera Instància i Instrucció número 2 d'Alzira, he vist aquestes actuacions de judici verbal 582/2015, sobre acció de reclamació d'una quantitat, seguides a instàncies de Codisbe, SL, representada per la procuradora Julia Mas Hernández i assistida del lletrat Salvador Granell Torres contra Trinidad Sanz Barberá no representada per procurador ni assistida de lletrat, i resolc sobre la base dels següents:  
Dispositiva  
Estime íntegrament la demanda formulada per Codisbe, SL, contra Trinidad Sanz Barberá, declare que és procedent i, en conseqüència, condemne la demandada que pague a la mercantil demandant la quantitat de sis-cents vint euros amb tres cèntims (620,03 euros) corresponent al principal, més els interessos legals corresponents d'aquesta quantitat fins al seu complet pagament des de la interpel·lació judicial, amb imposició a les costes processals a la part demandada.  
  
Així, aquesta és la meua sentència, contra la qual no pot interposar-se recurs d'apel·lació, que pronuncie, mane i firme.»  
  
Publicació. La sentència anterior va ser llegida i publicada per la jutgessa que la subscriu, mentres celebrava audiència pública el dia de la seua data, en done fe.  
Atés que la persona demandada, Trinidad Sanz Barberá, es troba en parador ignorat, s'expedeix aquest edicte a fi que li valga de notificació de forma deguda.  
  
Alzira, 31 de gener de 2018.- La lletrada de l'Administració de justícia: Adela Molina Simón.
Diari Oficial de la Generalitat Valenciana


Sumari del DOGV 8351, del 31-07-2018 (2018/6897)

Notificació de la sentència dictada en el judici verbal número 214/2017.
------------------------------------------------------------------------

### Dades del document

Número de DOGV
:   8351

Data del DOGV
:   31-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6897


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 214/2017. [2018/6897]  
María Jesús Pérez Gálvez, lletrada de l'Administració de justícia del Jutjat de Primera Instància número 3 d'Orihuela, faig saber que, en el procés de judici verbal número 214/2017, seguit a instàncies de la Comunitat de Propietaris del Residencial Los Palacios II, de Formentera del Segura, representada per la procuradora María Ferrandis Montoliu contra Frederick Martín Fuge, declarat en situació de rebel·lia processal, condemne la demandada a abonar a l'actora l'import de tres mil huit-cents quaranta-tres euros amb huit cèntims (3.843,08 euros), més els interessos legals des de la data de la interpel·lació judicial, el 22 de febrer de 2017; els interessos de demora processal es produiran després del dictat de la sentència; tot això, fent condemna expressa a costes a la part demandada.  
Notifiqueu aquesta resolució a les parts, feu-los saber que no és ferma i en contra es pot interposar un recurs d'apel·lació en el termini de vint dies, des de la notificació d'aquesta resolució, davant d'aquest tribunal i serà resolt per la Audiència Provincial d'Alacant.  
Informació sobre el dipòsit i taxa per a recórrer.  
De conformitat amb la disposició addicional quinzena de la Llei orgànica del poder judicial, perquè s'admeta a tràmit el recurs d'apel·lació contra aquesta resolució es constituirà un dipòsit de 50 euros, que li serà tornat només en el cas que el recurs siga estimat.  
  
Aquesta és la meua sentència, que pronuncie, mane i firme.»  
  
I atés que el demandat, Frederick Martín Fuge, es troba en parador desconegut, expedisc aquest edicte a fi que li valga de notificació.  
  
  
Orihuela, 7 de març de 2018.- La lletrada de l'Administració de justícia: María Jesús Pérez Gálvez.
Diari Oficial de la Generalitat Valenciana


Sumari del DOGV 8379, del 10-09-2018 (2018/8338)

DECRET 125/2018, de 7 de setembre, del Consell, de cessament de Federico Buyolo García com a director general de Cooperació i Solidaritat.
------------------------------------------------------------------------------------------------------------------------------------------

### Dades del document

Número de DOGV
:   8379

Data del DOGV
:   10-09-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/8338


Data del document
:   07-09-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Decret

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació

DECRET 125/2018, de 7 de setembre, del Consell, de cessament de Federico Buyolo García com a director general de Cooperació i Solidaritat. [2018/8338]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller de Transparència, Responsabilitat Social, Participació i Cooperació, amb la deliberació prèvia del Consell, en la reunió de 7 de setembre de 2018,  
  
  
DISPOSE  
  
El cessament, amb efectes del 24 d'agost de 2018, de Federico Buyolo García com a director general de Cooperació i Solidaritat, agraint-li els serveis prestats.  
  
València, 7 de setembre de 2018  
  
El president de la Generalitat,  
XIMO PUIG I FERRER  
  
El conseller de Transparència, Responsabilitat Social,   
Participació i Cooperació,  
MANUEL ALCARAZ RAMOS
Diari Oficial de la Generalitat Valenciana


Sumari del DOGV 8316, del 13-06-2018 (2018/5391)

Notificació de la sentència dictada en el procediment ordinari número 347/2012.
-------------------------------------------------------------------------------

### Dades del document

Número de DOGV
:   8316

Data del DOGV
:   13-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5391


Organisme emissor
:   Jutjat de Primera Instància Número 5 de Llíria

Tipus de document
:   Edicte

Notificació de la sentència dictada en el procediment ordinari número 347/2012. [2018/5391]  
Part demandant: Lindorff Holding Spain, SLU.  
Part demandada: Antonia Escobedo Arnau i José García Gamba.  
Sobre resta d'ordinaris.  
En el judici referenciat s'ha dictat la sentència la part dispositiva de la qual és literalment com segueix:  
  
«Dispositiva  
Estime la demanda de judici ordinari interposada pel procurador José Antonio Navas González, en nom i representació de la mercantil Lindorf Holding Spain, SA, contra Antonia Escobedo Arnau i José García Gamba, que resulten condemnats a pagar, a l'actora amb caràcter solidari, la quantitat de 21.148,23 ?.  
Condemne Antonia Escobedo Arnau i José García Gamba a satisfer, sobre l'anterior quantitat, l'interés legal dels diners des de la data de la interpel·lació judicial.  
Condemne Antonia Escobedo Arnau i José García Gamba al pagament de les costes produïdes en aquesta instància.  
Contra aquesta resolució es pot interposar un recurs d'apel·lació a interposar, per virtut de la Llei 37/2011, de 10 d'octubre, en el termini de vint dies des de la notificació d'aquesta resolució. Per a interposar el recurs cal dipositar, en el compte d'aquest jutjat, la quantitat de 50 euros, tal com disposa la Llei orgànica 1/2009.  
Aquesta és la meua sentència, de la qual es portarà un testimoniatge a les actuacions i que s'inclourà en el llibre de sentències, definitivament jutjant la primera instància, ho pronuncie, mane i firme, Vicente Sanchis Ferrandis, magistrat del Jutjat de Primera Instància i Instrucció número 5 de Llíria i el seu partit.  
Publicació: donada, publicada i llegida ha sigut l'anterior sentència pel magistrat que la va dictar mentre es trobava constituït en audiència pública i en el dia de hui que és el de la seua data.»  
  
En atenció al desconeixement de l'actual domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el tauler d'anuncis del jutjat per a dur a efecte la diligència de notificació de la sentència als demandats, on romandrà per un termini de vint dies.  
Diligència. L'estenc jo, el lletrat de l'Administració de justícia, per a fer constar que aquest edicte ha quedat fixat en el dia de hui al tauler d'anuncis. En done fe.  
  
Llíria, 24 de maig de 2018.- El lletrat de l'Administració de justícia: José Víctor Sanz Gordón.
Diari Oficial de la Generalitat Valenciana


Sumari del DOGV 8236, del 16-02-2018 (2018/1073)

Resolució de 25 de gener de 2018, de la Direcció General de Centres i Personal Docent, per la qual se citen les persones interessades en el procediment ordinari número 4/000446/0914-QV per a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/1073


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 25 de gener de 2018, de la Direcció General de Centres i Personal Docent, per la qual se citen les persones interessades en el procediment ordinari número 4/000446/7901-DK per a comparéixer en la via jurisdiccional. [2018/1073]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents: Congregación Religiosas de M.ª Inmaculada - Misioneras Claretianas (Provincia España Sur).  
2. Interessats: afectats per la interposició del present recurs en l'expedient administratiu.  
3. Descripció: Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del tribunal: procediment ordinari número 4/000446/3837-WC. NIG: 46088-64-2-7631-973015.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 25 de gener de 2018. El director general de Centres i Personal Docent: José Joaquín Carrión Candel.